recursal/SuperWikiNEXT-32B huggingface dataset:
גנרל **לואיג'י פרושי** (באיטלקית - **Luigi Frusci**;‏ 16 ביוני 1879–1949) היה איש צבא איטלקי במלחמת העולם השנייה.

ביוגרפיה
--------

פרושי לחם בדרגת קולונל תחת פיקודו של הגנרל רודולפו גרציאני במלחמה האיטלקית אתיופית השנייה. במלחמת האזרחים בספרד פיקד על קבוצת המתנדבים האיטלקית שלחמה לצד פרנקו.

לאחר מכן שירת כמפקד גיס בלוב, כמושל אמהרה וכמושל אריתריאה שהיו אז חלק ממזרח אפריקה האיטלקית. עם תחילת מלחמת העולם השנייה, לקראת תחילת המערכה במזרח אפריקה שימש כמושל צבאי של אריתריאה בדרגת לויטננט גנרל, ופיקד על הכוחות האיטלקים באריתריאה. בתחילה פיקד על המבצעים האיטלקים בסודאן ועל הקרבות באזור העיירה קסאלה בשנת 1940, ועל הקרבות שנמשכו לאחר מכן עם הבריטים בקסאלה ובגלבאט, עיירות על גבול אתיופיה וסודאן, שהיו מוקד להתנגשויות עם הבריטים במהלך 1940, והצליח להגן על האזורים שכבש.

בינואר 1941 הורה על נסיגה מקסאלה, ולאור התפתחות זו החל הכוח הבריטי בפיקודו של הגנרל ויליאם פלאט במתקפה שנועדה לכבוש את אריתריאה, ולחבור לכוחותיו של הגנרל אלן קנינגהם שנעו מקניה לתוככי סומליה ואתיופיה לכיבוש אפריקה המזרחית האיטלקית כולה. בקרבות אגורדאט וקרן בפברואר עד אפריל 1941 לחמו כוחותיו של פרושי לחימה עזה כנגד הכוחות הבריטים המתקדמים, אך בסופו של דבר נסוגו מאריתריאה כולה. פרושי נפל בשבי, ביחד עם אנשיו, ומפקדו הנסיך אמדאו הדוכס השלישי מאאוסטה, לאחר סיום קרב אמבה אלגי במאי 1941.

עם נפילת אריתריאה לידי בעלות הברית נלקח פרושי בשבי. את יתר המלחמה הוא בילה כשבוי מלחמה. לאחר שהסתיימה המלחמה שב לאיטליה, ושם מת בשנת 1949.

קישורים חיצוניים
----------------

* לואיג'י פרושי(הקישור אינו פעיל) אתר WWIIPRESS.

הערות שוליים
------------

1. ↑  Entire garrison of 7000 taken prisoner, פלסטיין פוסט, 20 במאי 1941

|  |  |
| --- | --- |
| בקרת זהויות עריכת הנתון בוויקינתונים | 
* GND: 1050469860
* VIAF: 308694727
* WorldCat: viaf-308694727

 |
צילום מסך מהמשחק "המכונה המופלאה" 1
צילום מסך מהמשחק המכונה המופלאה 2
**המכונה המופלאה** (באנגלית: **The Incredible Machine**, ובראשי תיבות **TIM**) היא משחק מחשב מסוגת משחקי החשיבה מתוצרת חברת Sierra On-Line. החברה יצרה שש גרסאות של המשחק, שיצאו בין השנים 1993-2001. המשחק ממחיש עקרונות פיזיקליים כגון גלגלי שיניים, מכניקה פשוטה, אופטיקה ועוד. 

מטרת השחקן היא להשתמש בכלים ומכשירים העומדים לרשותו על מנת לגרום לתגובת שרשרת שתביא לתוצאה רצויה. קיימות משימות בדרגת קושי העולה בהדרגה (בהן על השחקן לבצע משימה כלשהי באמצעות אוסף כלים מוגבל העומד לרשותו), וכן אפשרות ליצור מכונה באמצעות שימוש חופשי בכל הכלים.

דוגמה למשימה ופתרונה: על השחקן לגרום לחתול לנוע. הכלים שעומדים ברשותו הם כדור טניס, פנס, זכוכית מגדלת, תותח ודג באקווריום. עזיבת כדור הטניס מעל לפנס תגרום להדלקתו, כאשר הכדור יפול ויפעיל לחץ על מתג הפנס. את זכוכית המגדלת יש להציב בין הפנס לתותח. קרני האור יתרכזו וידליקו את פתיל התותח. הפגז שיפלט מהתותח יפגע באקווריום עם הדג והוא יישבר. החתול שיבחין כעת בדג המשוחרר יתקרב לעברו. 

בגרסה השנייה של המשחק נוספו מכשירים נוספים ושופרה הגרפיקה. כמו כן, נוספו תכונות פיזיקליות שונות לאובייקטים במשחק. למשל, אפשר לבחור כדור מגומי, ולשנות את מצב האלסטיות שלו, את הצפיפות שלו, מסתו ומידת החיכוך שלו עם חומרים אחרים, והתנהגותו משתנה בהתאם. תוספת אחרת בגרסה השנייה היא האפשרות ללחוץ על כל אובייקט ולקרוא עליו בטרם השימוש בו.

בשתי הגרסאות של המשחק יש מספר רב של חידות. במשחק הראשון יש 87 חידות, המסודרות בשלבים, כאשר מתחילים מהקל ועם כל התקדמות בשלב ניתן להתקדם לשלב הבא, ואם לא מצליחים אפשר לדלג. במשחק השני מחולקות החידות לקטגוריות: משימות קלות, בינוניות, קשות וקשות מאוד.

בשתיים מגרסאות המשחק, (1993) Sid & Al's Incredible Toons ו- (The Incredible Toon Machine (1994, הומרה האנימציה הריאליסטית-כביכול באנימציה נוסח לוני טונס. הדמויות המרכזיות בו היו החתול אל והעכבר סיד. כמו כן, כמצופה מסרט מצויר, גם חפצים ומכשירים במשחק קיבלו חיים ונופך קומי. למרות זאת, הקונספט נשאר דומה - המטרה נותרה כשהייתה, והעקרונות המכניים (בניגוד לאנימציה) נותרו אמינים למדי.

המשחקים
-------

* *The Incredible Machine* (1992)
* *The Even More Incredible Machine* (1992)
* *Sid & Al's Incredible Toons* (1993)
* *The Incredible Toon Machine* (1994)
* *The Incredible Machine 2* (1994)
* *The Incredible Machine 3* (1995)
* *Return of the Incredible Machine: Contraptions* (2000)
* *The Incredible Machine: Even More Contraptions* (2001)

ראו גם
------

* מכונת רוב גולדברג

קישורים חיצוניים
----------------

* ביקורת המשחק - במדור "ביקורטרו" באתר המשחקים Games.co.il (עברית).
**רוי ארצ'יבלד יאנג** (באנגלית: **Roy Archibald Young**;‏ 17 במאי 1882 - 31 בדצמבר 1960) היה בנקאי אמריקאי ששימש כיושב ראש דירקטוריון הבנק הפדרלי (הפדרל ריזרב) (הבנק המרכזי של ארצות הברית) עם פרוץ המשבר בוול סטריט ב-1929 ותחילתו של השפל הגדול.

יאנג נולד במרקט שבמישיגן, כבר בגיל שמונה החל את הקריירה הבנקאית שלו כשעבד כשליח עבור בנק מקומי, בהמשך עבד כעוזר קופאי וב-1913 מונה לסגן נשיא בנק סיטיזן נשיונל. בין 1919 ל-1927 היה נגיד הבנק הפדרלי במיניאפוליס. ב-1927 נקרא על ידי הנשיא קלווין קולידג' להחליף את דניאל קריסינג כיו"ר דירקטוריון הבנק הפדרלי בוושינגטון די. סי. הוא הושבע לחבר דירקטוריון ב-3 באוקטובר 1927 ומייד מונה ליושב ראשו. יאנג כיהן בתפקיד עד 31 באוגוסט 1930, כשבמהלך כהונתו פרץ המשבר הכלכלי הגדול. ב-1930 עזב יאנג את הדירקטוריון בוושינגטון ועבר לכהן כנגיד הבנק הפדרלי בבוסטון (תפקיד שבאותה עת נשא שכר גבוה יותר). לאחר התפטרותו ב-1942 בהמשך הקריירה עמד בראש בנק פרטי בבוסטון, הצטרף לדירקטוריון חברת טקסטיל ועמד בראשה משנת 1954.

קישורים חיצוניים
----------------

ויקישיתוף מדיה וקבצים בנושא **רוי ארצ'יבלד יאנג** בוויקישיתוף
* ביוגרפיה באתר הבנק הפדרלי בבוסטון

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2004066172
* SNAC: w6sf6rps
* VIAF: 48941717
* WorldCat: lccn-no2004066172

 |
פירוש נוסף ערך זה עוסק בחברת תעופה קפריסאית. אם התכוונתם למשמעות אחרת, ראו סייפרוס איירווייז.

**סייפרוס איירווייז** (באנגלית: **Cyprus Airways**), לשעבר **צ'ארלי איירליינס** (באנגלית: **Charlie Airlines**), היא חברת תעופה קפריסאית הפועלת מנמל התעופה הבינלאומי בלרנקה. החברה אימצה את שמה של סייפרוס איירוויז, אשר פשטה את הרגל ונסגרה בשנת 2015.

היסטוריה
--------

ב-2016 הודיעה S7 איירליינס על כוונתה להשיק חברת תעופה קפריסאית בשם "צ'ארלי איירליינס". ביולי 2016 הודיעה כי חברת התעופה זכתה בתחרות על הזכות להשתמש בעיטור המופלון, סימנה המסחרי של סייפרוס איירווייז הראשונה, במשך עשור, וכן בעיטור עלה זית, מסמליה של קפריסין. ב-4 במרץ 2017 ערכה חברת התעופה את הטיסת ניסוי שלה משדה התעופה של לרנקה לנמל התעופה הבינלאומי הרקליון עם מטוס איירבוס A319. ב-14 במרץ 2017 הודיעה חברת התעופה שהשיגה את אישור הפעלתה מהמחלקה הקפריסאית לתעופה אזרחית.

יעדים
-----

החברה מפעילה טיסות להרקליון ורודוס שביון, לתל אביב בישראל, ולסנקט פטרבורג שברוסיה. 
הטיסות החלו לפעול מה-1 ביוני 2017.

ביוני 2020 החלה החברה להפעיל טיסה שבועית מאתונה לנתב"ג.

לחברה שותפות קוד עם חברת S7 איירליינס.

צי המטוסים
----------

צי המטוסים של החברה נכון לאוגוסט 2023:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| Y | סה"כ |
| איירבוס A320-200 | 3 | — | 180 | 180 |  |
| איירבוס A220-300 | 2 | 8 |  |  |  |
| סה"כ | 5 | 8 |  |

קישורים חיצוניים
----------------

ויקישיתוף מדיה וקבצים בנושא **סייפרוס איירווייז** בוויקישיתוף
* 

* אתר האינטרנט הרשמי של סייפרוס איירווייז
* סייפרוס איירווייז, ברשת החברתית פייסבוק

* סייפרוס איירווייז, ברשת החברתית אינסטגרם

הערות שוליים
------------

1. ↑  Cyprus Airways | Πρόγραμμα Δρομολογίων, www.cyprusairways.com
2. ↑  שמים פתוחים: Cyprus Airways תטוס מת"א לאתונה, באתר Passportnews, ‏9 בפברואר 2020
3. ↑  פרטי צי המטוסים של צ'רלי איירליינס, באתר airfleets.net (באנגלית)
**קרונדור** (אנגלית: Betrayal at Krondor) הוא משחק תפקידים ממוחשב המותאם למערכת ההפעלה DOS שפותח בידי חברת דיינמיקס והופץ בידי חברת Sierra בשנת 1993. המשחק מבוסס על מידקמיה, העולם שמופיע בסדרת ספרי "מלחמת הבקיע" של ריימונד אי. פייסט. המשחק התפרסם בזכות עושר הפרטים שבו, סגנון המשחק החופשי יחסית והעלילה המורכבת יחסית למשחקים מהז'אנר, והוא נחשב עד היום לקלאסיקה.

בשנת 1997 שחררה סיירה את המשחק בחינם לציבור כדי לקדם משחק דומה, Betrayal at Antara (שאינו המשך ישיר). עם זאת, החברה שמחזיקה כעת בזכויות על משחקי Sierra הצהירה כי המשחק אינו חופשי להפצה .

תיאור המשחק
-----------

המשחק מחולק לתשעה פרקים, כאשר כל פרק נפתח בהקדמה סיפורית, ואחר כך עוברת השליטה לשחקן. נקודת המבט במשחק היא דרך עיני הדמויות, ורובו של המשחק מתרחש על גבי מפת העולם, שממנה ניתן לחקור חלקים נרחבים, בהתאם לפרק שבו נמצאות הדמויות. מעבר בין פרקים מתבצע לאחר שהושגה התקדמות עלילתית מסוימת - הדמויות מגיעות לעיר מסוימת, פותרות תעלומה מסוימת וכדומה.

העולם עשיר בפרטים - ישנם אויבים רבים, ערים ואוצרות חבויים. ידועות במיוחד תיבות האוצר שניתן לפתוח אותן באמצעות סיסמה, אותה יש לנחש בהסתמך על חידה שכתובה עליהן (כאשר חלק מהחידות הן קשות למדי).

שיטת הניסיון של הדמויות מבוססת על השליטה של הדמויות בכישורים מסוימים (החל בלחימה פנים אל פנים וכלה בפייטנות ומיקוח) אשר מיוצגת על ידי אחוזים, כאשר שיפור מושג בהדרגה ועל ידי שימוש בתכונה שאותה רוצים לשפר, זאת בניגוד למנגנון נקודות הניסיון המקובל בשיטות רבות.

יש מגוון רחב של פריטי ציוד. כלי נשק מתבלים ויש לתקן אותם באמצעות כלים מתאימים, וניתן להשתמש בתוספים שונים שמחזקים את כלי הנשק לקרב אחד. ניתן לקרוא ספרים כדי לשפר כישורים, ויש לדאוג למזון ולתאורה (בפרט יש לבדוק את המזון למקרה שהוא מקולקל או מורעל).

הקרבות הם מבוססי תורים ומתרחשים על לוח ריבועי שעליו נעות הדמויות ומסוגלות לתקוף, להטיל לחשים וכדומה. לעיתים קרובות קרב עשוי להיות מוכרע על ידי מכה חזקה מדויקת אחת, והקרבות נותרים שקולים לכל אורכו של המשחק. כל הקרבות מבוססים על אויבים שהוצבו מראש במפה - אין היתקלויות אקראיות, בניגוד למשחקים דומים רבים.

הגרפיקה של המשחק מבוססת על גרפיקה תלת־ממדית פשוטה ובסיסית לתיאור העולם, ותמונות מצולמות של הדמויות לסצינות העלילתיות.

עלילה
-----

עלילת המשחק מפותחת למדי, בעיקר בהשוואה למשחקים מאותה התקופה, והדמויות הראשיות מפותחות היטב. הפעולות המתבצעות במשחק (כולל שיוף הנשק, למשל) מתוארת עם טקסט סיפורי. המשחק מבוסס על העולם של ריימונד אי פייסט, אך הוא לא היה מעורב בכתיבתו, אלא רק באישור מה שנכתב.

קישורים חיצוניים
----------------

* קרונדור, באתר מסע אל העבר
* קרונדור, באתר PCGamingWiki (באנגלית)
**קאפקום** (ביפנית: 株式会社カプコン, באנגלית: **Capcom**) היא חברת פיתוח והפצת משחקי וידאו יפנית. החברה ידועה ביצירת זיכיונות מוצלחים ורבי-מכר כגון מגה מן, מונסטר האנטר, Devil May Cry, Resident Evil וסטריט פייטר. קאפקום נוסדה בשנת 1983, והפכה למפעל בינלאומי עם סניפים וחברות-בת באמריקה הצפונית, באירופה ובמזרח אסיה.

המשחקים
-------

קאפקום יצרה את זיכיון "סטריט פייטר" בשנת 1987. סדרה זו היא בין הסדרות הידועות ביותר בסוגת משחקי הלחימה, ומכרה למעלה מ-30 מיליון יחידות. באותה שנה יצרה החברה את סדרת "מגה מן". סדרה זו, שאף היא מכרה למעלה מ-30 מיליון יחידות, משמשת כזיכיון הדגל של קאפקום.

החברה פיתחה את הכותר הראשון בסדרת האימה "Resident Evil" בשנת 1996. סדרה זו נחלה הצלחה רבה, ומכרה כמעט 50 מיליון יחידות. לאחר שעבדה על הכותר השלישי בסדרת "Resident Evil" החלה קאפקום לעבוד על המשחק הרביעי לקונסולת פלייסטיישן 2. משחק זה היה שונה מאוד מקודמיו, וקאפקום החליטה להעביר את המשחק לסדרה חדשה בשם "Devil May Cry". כן החלה קאפקום את סדרת "Monster Hunter" בשנת 2004. המשחקים מכרו למעלה מ-20 מיליון יחידות עבור מגוון רחב של קונסולות.

כן יצרה החברה גם את סדרת הרומנים החזותיים "Ace Attorney" בשנת 2001, עם צאתו של המשחק "Phoenix Wright: Ace Attorney". סדרה זו נחלה מעט הצלחה בקרב מעריצים ומכרה למעלה מ-6 מיליון עותקים מכל כותר.

קישורים חיצוניים
----------------

ויקישיתוף מדיה וקבצים בנושא **קאפקום** בוויקישיתוף
* 

* אתר האינטרנט הרשמי של קאפקום (באנגלית)

* אתר האינטרנט הרשמי של קאפקום (ביפנית)

* אתר האינטרנט הרשמי של קאפקום (בגרמנית)
* קאפקום, ברשת החברתית פייסבוק

* קאפקום, ברשת החברתית אקס (טוויטר)

* קאפקום, ברשת החברתית טיקטוק
* חנות הרשת של קאפקום
* קאפקום-יוניטי

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 1703 8185
* MusicBrainz: 602632fb-a937-4473-a160-316ad38f9e19
* MusicBrainz: aca73ae9-d9f9-4ceb-8b44-fdd18785973e
* NDL: 00407128
* VIAF: 149150157
* WorldCat: viaf-149150157

 |
**ג'ון סקוט הריסון** (באנגלית: **John Scott Harrison**;‏ 4 באוקטובר 1804 - 25 במאי 1878) היה חקלאי ופוליטיקאי אמריקאי שכיהן כחבר בבית הנבחרים של ארצות הברית מאוהיו בין השנים 1853 ל-1857. הוא היה בנם של נשיא ארצות הברית ויליאם הנרי הריסון והגברת הראשונה אן הריסון וכן אביו של נשיא ארצות הברית בנג'מין הריסון. הוא האדם היחיד שהיה גם בנו וגם אביו של נשיא ארצות הברית.

ראשית חייו
----------

הריסון נולד בוינסנס, אינדיאנה, לנשיא העתידי ויליאם הנרי הריסון ואן תותיל סימס. הוא היה גם נכדו של חותם הכרזת העצמאות בנג'מין הריסון החמישי. הריסון השלים לימודי הכנה ולמד רפואה. מאוחר יותר הוא נטש את הלימודים כדי להפוך לחקלאי.

בשנת 1824, הוא נישא ללוקרטיה קנאפ ג'ונסון (1804–1830). נולדו להם שלושה ילדים:

* אליזבת שורט הריסון (1825–1904)
* ויליאם הנרי הריסון (1827–1829)
* שרה לוקרטיה הריסון (1829–1917)

ב-12 באוגוסט 1831, בסינסינטי, אוהיו, הוא התחתן עם אליזבת רמזי ארווין (1810–1850). לו ולאליזבת היו 10 ילדים:

* לוטננט קולונל ארצ'יבלד הריסון (1832–1870); מפקד רגימנט הרגלים ה-27 של אינדיאנה
* בנג'מין הריסון (1833–1901); הפך לנשיא
* מרי ג'יין הריסון (1835–1867)
* אנה סימס הריסון (1837–1838)
* ג'ון ארווין הריסון (1839)
* קרטר באסט הריסון (1840–1905); קפטן, רגימנט הרגלים ה-51 של אוהיו
* אנה סימס הריסון (1842–1926)
* ג'ון סקוט הריסון ג'וניור (1844–1926)
* ג'יימס פינדלי הריסון (1847–1848)
* ג'יימס ארווין הריסון (1849–1850)

לאחר מות אביו, בשנת 1841, עברה אמו לגור עם משפחתו כדי לסייע בגידול הילדים.

קריירה פוליטית
--------------

הוא נבחר מטעם המפלגה הוויגית לבית הנבחרים של ארצות הברית ב-1852, נבחר מחדש מטעם מפלגת האופוזיציה ב-1854 וכיהן בין השנים 1853 ל-1857. 

לאחר שהובס לקדנציה שלישית ב-1856, פרש הריסון לאחוזתו "חוות פוינט" בנורת' בנד, אוהיו, שם מת ב-25 במאי 1878, בגיל 73. 

הוא היה הילד האחרון ששרד של ויליאם הנרי הריסון. הוא נקבר בקבר המשפחה בנורת' בנד, היום אנדרטת קבר ויליאם הנרי הריסון, עם הוריו ובני משפחה נוספים. גופתו של הריסון נגנבה על ידי שודדי קברים עד שבסופו של דבר הוחזרה למקום מנוחתה האחרון.

קישורים חיצוניים
----------------

ויקישיתוף מדיה וקבצים בנושא **ג'ון סקוט הריסון** בוויקישיתוף
* ג'ון סקוט הריסון, באתר "Find a Grave" (באנגלית)
* ג'ון סקוט הריסון באתר המדריך הביוגרפי של הקונגרס של ארצות הברית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n96084146
* SNAC: w6mw34qk
* US Congress: H000272
* VIAF: 53420383
* WorldCat: lccn-n96084146

 |
**אוריקה** היא תצורה עתידית אפשרית של יבשת-על. זוהי אחת מארבע יבשות העל שצפויות להיווצר בתוך 200 מיליון שנה. האחרות הן פנגיאה פרוקסימה, אמאסיה ונובופנגיאה. ההשערה של אוריקה נוצרה על ידי חוקרים במגזין הגאולוגי בעקבות מחקר של האיחוד הגיאופיזי האמריקני שקשר בין כוח גאות והשפל למחזור יבשות העל. המחקר ציין כי "כאשר לוחות טקטוניים מחליקים, שוקעים ומעבירים את יבשות כדור הארץ ליצירת שטחי יבשת גדולים, או יבשות-על, אגני האוקיינוס נפתחים ונסגרים במקביל. כאשר אגנים אלו משנים צורה, הם יכולים לקבל צורות המגבירות ומעצימות את הגאות בית ספר זה שיק שק שוק

על פי השערת אוריקה, גם האוקיינוס האטלנטי וגם האוקיינוס השקט ייסגרו, ואוקיינוס חדש יחליף את שניהם. ההשערה קובעת כי השבר הפאן-אסייתי החותך כעת מהודו לאזור הארקטי, יפצל את אירואסיה לשניים ליצירת האוקיינוס החדש. התנועה הצפונית הנוכחית של אוסטרליה ואנטארקטיקה תגרום להם להתנגש במזרח אירואסיה ויבשת אמריקה לסגירת האוקיינוס השקט, ואילו מערב אירואסיה ואפריקה יתנגשו עם אמריקה בצד השני לסגירת האוקיינוס האטלנטי.

תרחישים אלטרנטיביים
-------------------

הפליאוגולוג רונלד בלייקי תיאר את 15 עד 85 מיליון השנים הבאות של ההתפתחות הטקטונית כמושבתת למדי וצפויה, ללא היווצרות על-יבשת. מעבר לכך, הוא מזהיר כי התיעוד הגאולוגי מלא בתזוזות בלתי צפויות בפעילות הטקטונית ההופכות תחזיות נוספות לתחזיות "מאוד מאוד ספקולטיביות". שלוש יבשות-על היפותטיות — "אמאסיה", "פנגיאה פרוקסימה" של כריסטופר סקוטיס של, ו"נובופנגיאה" של רוי ליברמור — תוארו לראשונה בכתבה במגזין ניו סיינטיסט מחודש אוקטובר 2007.

ראו גם
------

* טקטוניקת הלוחות
* נדידת היבשות

קישורים חיצוניים
----------------

* Four possible future supercontinents

הערות שוליים
------------

1. ↑  Duarte, João; Schellart, Wouter; Rosas, Filipe (3 באוקטובר 2016). "The future of Earth's oceans: consequences of subduction initiation in the Atlantic and implications for supercontinent formation". *Geological Magazine*. **155**: 45–58. `{{cite journal}}`:  (עזרה)
2. ↑  "Study proposed link between formation of supercontinents, strength of ocean tides". *AGU.org*. 11 באפריל 2018. `{{cite web}}`:  (עזרה)
3. ↑  Manaugh, Geoff; Twiley, Nicola (23 בספטמבר 2013). "What Did the Continents Look Like Millions of Years Ago?". *The Atlantic*. נבדק ב-2014-07-22. `{{cite web}}`:  (עזרה)
4. ↑  Williams, Caroline; Nield, Ted (20 באוקטובר 2007). "Pangaea, the comeback". *New Scientist*. אורכב מ-המקור ב-13 באפריל 2008. נבדק ב-4 באוגוסט 2016. `{{cite news}}`:  (עזרה)
**סביח** (בערבית: **صبيحة**) הוא מאכל עממי יהודי-עיראקי שקנה אחיזה רחבה בישראל. מרכיבי הסביח מהווים את ארוחת הבוקר המסורתית של יהודי עיראק בשבת. הסביח בישראל נבדל מארוחה זו בכך שכל המרכיבים מוכנסים לפיתה בניגוד לארוחה המסורתית, שבה היו המרכיבים מוגשים על מגש גדול. הסביח נמכר בבתי עסק רבים ברחבי ישראל.

שם המאכל
--------

מקור השם בשמו של הראשון שמכרו בארץ, סביח (צבי) חלבי אשר הביא את הסביח לארץ.

גרסה נוספת לשם היא שמקורו במילה סבאח (صباح), שפירושה בוקר בערבית, מפני שיהודי עיראק נהגו לאכול את המנה בבוקר.[דרוש מקור]

לפי גרסה נוספת מקור השם הוא בראשי התיבות "סלט, ביצה, חציל", "סלט, ביצה, יותר חציל" או "סלט, ביצה, ירק, חציל". זהו ככל הנראה פירוש הומוריסטי שהמציאו הישראלים, בבחינת ראשי תיבות בדיעבד.

מכירת סביח בישראל
-----------------

דוכן סביח בתל אביב
כיכר הסביח ברמת גן
המאכל נמכר לראשונה בישראל בשנת 1961 בדוכן קטן ברחוב עוזיאל ברמת גן, פינת שדרות ירושלים. בעלי העסק, סביח צבי חלבי ושותפו יעקב ששון, זכו להצלחה והעתיקו את הדוכן למבנה קבוע כ־500 מטר מהמקום המקורי. שם ממוקם דוכן הסביח הראשון בישראל עד היום.

הדוכן היה למעשה מבנה קטן בגן בר־אילן, מול תחנת הקצה של קו 63. 

ב־2020 הונצח המקום בכיכר ששמה "כיכר הסביח".

מרכיבי הסביח
------------

פיתה (או חלה) ובתוכה:

* חציל מטוגן
* ביצה קשה (לפעמים חומה בדומה לחמין)
* חומוס (בחלק מהגרסאות)
* ערוק
* טחינה
* סלט ירקות
* עמבה
* סחוג
* מלפפון חמוץ (בחלק מהגרסאות)
* פטרוזיליה טרייה וקצוצה
* בצל טרי קצוץ בתוספת סומאק ומיץ לימון
* תפוח אדמה מבושל (בחלק מהגרסאות)
* לימון כבוש (בחלק מהגרסאות)

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **סביח** |
| ויקישיתוף תמונות ומדיה בוויקישיתוף: **סביח** |

* אתר למנויים בלבד רונית ורד, האמיתי והמקורי: כיצד בא הסביח לעולם?, באתר הארץ, 13 בדצמבר 2017
* ויקישיתוף מדיה וקבצים בנושא **סביח** בוויקישיתוף
* יעל גרטי, אין כמו, אין כמו עמבה: מדריך הסביח – מדן ועד אילת, באתר ynet, 12 בנובמבר 2006
* שרי אנסקי, סביח אל־ח'יר: המתכונים לסביח בלתי מנוצח, באתר nrg‏, 14 באוגוסט 2010
* רפי כהן, מי צריך מתכון לסביח? רפי כהן עם מתכון, באתר ynet, 27 באוקטובר 2015
* הדוכן שמכר ביצה וחציל בפיתה עוד לפני שקראו לזה "סביח", בכאן דיגיטל, דוקותיים, 19 בינואר 2021

הערות שוליים
------------

1. ↑  ליה אור, ‏השם הוא טאטן סטפני טאטן, באתר ‏מאקו‏, ‏16 באוקטובר 2011
2. ↑  איתי להט‏, עודאי וקוסאי, באתר וואלה!‏, 3 בינואר 2007
3. ↑  רמת גן עושה כבוד לסביח, באתר וואלה! אוכל, ‏2020-07-25

| עיינו גם בפורטלים: |
| --- |
|  | **המזון** |
|  | **פורטל המזרח התיכון** |
**שרה דון מיטון** (באנגלית: **Sarah Dawn Mitton**; נולדה ב-20 ביוני 1996) היא אתלטית קנדית. סגנית אלופת העולם (בודפשט 2023), אלופת העולם באולם (גלאזגו 2024), אלופת חבר העמים הבריטי (ברמינגהאם 2022) ואלופת האוניברסיאדה (נאפולי 2019) בהדיפת כדור ברזל.

ביוגרפיה
--------

### 2017

באוניברסיאדה שנערכה בטאיפיי, טאיוואן באוגוסט 2017 סיימה במקום עשירי בהדיפת כדור ברזל בשיא אישי חדש של 16.32 מטר.

### 2019

באוניברסיאדה שנערכה בנאפולי, איטליה בתחילת יולי 2019 זכתה במדליית זהב בהדיפת כדור ברזל בתוצאה של 18.31 מטר. חודש לאחר מכן, במשחקים הפאן-אמריקאיים שנערכו בלימה, פרו בתחילת אוגוסט סיימה במקום שישי בתוצאה של 17.62 מטר. באליפות העולם שנערכה בדוחה שבקטר בספטמבר היא סיימה במקום 24 בתוצאה של 17.24 מטר.

### 2021

באולימפיאדת טוקיו היא סיימה במקום 28 בהדיפת כדור ברזל בתוצאה של 16.62 מטר.

### 2022

באליפות העולם באולם שנערכה בבלגרד שבסרביה במרץ 2022 סיימה במקום שביעי בהדיפת כדור ברזל בתוצאה של 19.02 מטר

#### מקום רביעי באליפות עולם

באליפות העולם שנערכה ביוג'ין, אורגון, ארצות הברית סיימה במקום רביעי בתוצאה זהה לזו של יסיקה סכילדר מהולנד שזכתה במדליית ארד (19.77 מטר). סכילדר זכתה במדליה מאחר שהתוצאה השנייה שלה של 19.77 מטר, הייתה טובה יותר מזו של מיטון (19.18 מטר).

### 2023

#### סגנית אלופת העולם

באליפות העולם שנערכה בבודפשט, הונגריה ב-26 באוגוסט 2023 היא זכתה במדליית כסף בהדיפת כדור ברזל בתוצאה של 20.08 מטר, אחרי אלופת העולם צ'ייס אילי מארצות הברית (20.43 מטר) וגונג ליג'יאו מהרפובליקה העממית של סין (19.69 מטר).

שיאים אישיים
------------

### אצטדיון

* הדיפת כדור ברזל: 20.33 מטר (2022), **שיא קנדה**

### אולם

* הדיפת כדור ברזל: 19.80 מטר (2023), **שיא קנדה**

קישורים חיצוניים
----------------

* שרה מיטון, באתר olympedia.org
* שרה מיטון, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14607093

 |
**ג'סי ג'יימס הוליווד** (באנגלית: **Jesse James Hollywood**; נולד ב-28 בינואר 1980 בלוס אנג'לס קליפורניה) היה סוחר סמים אמריקני. ואחד הפושעים הצעירים ביותר שהופיעו אי פעם ברשימת עשרת הנמלטים המבוקשים ביותר על ידי ה-FBI, "הישג" אליו הגיע כבר בגיל 20.

רצח ניקולס מרקוביץ
------------------

בנג'מין מרקוביץ היה סוחר סמים ולקוח של הוליווד, אשר צבר חוב של 1,200 דולר להוליווד. מרקוביץ גם איים לחשוף הונאת ביטוח בסך 36,000 דולר שבה הוליווד היה מעורב. ב-6 באוגוסט 2000 תכננו הוליווד וכמה מחבריו להתעמת עם בנג'מין מרקוביץ, אך לפני שהגיעו לביתו הם ראו את אחיו-למחצה של בנג'מין, ניקולס מרקוביץ, והחליטו לחטוף אותו. ניקולס לא היה ער לסכנה ובילה מספר ימים בלהתחבר ולחגוג במסיבות עם שוביו. כאשר הוליווד התייעץ עם עורך הדין של משפחתו, סיפר לו זה כי העונש שהוא יכול לקבל על חטיפה ודרישת כופר הוא מאסר עולם.

בתגובה, הוליווד החליט לנסות ולגרום לכך שלא יִדעו שהוא ביצע חטיפה. ב-12 באוגוסט 2000, בהרים שמצפון לגולטה, קליפורניה, ניקולס נרצח ונקבר על ידי אנשים שעבדו עבור הוליווד.

### לכידתו ומשפטו של הוליווד

ג'סי ג'יימס הוליווד נתפס בריו דה ז'ניירו, ברזיל ב-8 במרץ 2005 על ידי המשטרה הפדרלית של ברזיל, אשר נעזרה במידע של הרשויות האמריקאיות כאשר הוא הלך לפגוש את בן דודו מחוץ לקניון. בספר ההתכתבות שלהם, "חמש שנים", המתרחש בדרום אמריקה, תיארו כריסטיאן קראכט ודייוויד וודארד את מצבו של ג'סי ג'יימס הוליווד בשנים 2004–2006.

ב-8 ביולי 2009, לאחר שלושה ימים של דיונים, הגיעו המושבעים לפסק דין. הם מצאו את הוליווד אשם בחטיפה וברצח מדרגה ראשונה והמליצו על מאסר עולם. ב-5 בפברואר 2010, גזר השופט על הוליווד מאסר עולם ללא אפשרות לשחרור על תנאי.

בתרבות פופולרית
---------------

 ערך מורחב – **אלפא דוג**  

סיפורו של הוליווד מוצג בסרט אלפא דוג שיצא בינואר 2007, אשר מתמקד בתהליך החטיפה והרציחה של הנער, תוך תיאור חלקם של כל המעורבים בתקרית.
השחקן אמיל הירש מגלם את הוליווד בסרט תחת השם, ג'וני טרולאב.

הערות שוליים
------------

1. ↑  קראכט ו-וודארד, "חמש שנים" (הנובר: וורהאן פרסומים, 2011)
**יצחק** הוא אלבום הבכורה של המוזיקאי הישראלי יצחק קלפטר, אשר יצא לאור בתחילת שנת 1981, על ידי חברת התקליטים CBS ישראל.

רקע והפקה
---------

בשנת 1976 התפרקה להקת "כוורת", בה היה חבר קלפטר. פירוק הלהקה הוביל את קלפטר למשבר כלכלי, על רקע קשיים משפטיים ואיבוד ביתו. לאחר שנתיים, פנה אליו יהונתן גפן על מנת שישתתף במופעו "שיחות סלון". במהלך השתתפותו במופע, החל קלפטר לכתוב את שירי האלבום. במהלך המופע, פגש קלפטר את המפיק יוריק בן דוד מחברת התקליטים CBS ישראל, והציע לו שהחברה תפיק עבורו את אלבום הבכורה שלו. להפקת האלבום ועיבודו, גייסו קלפטר ובן דוד את המעבד ירוסלב יעקובוביץ'. קלפטר קרא לאלבום בשמו הפרטי לפי הצעה של אריק איינשטיין; הייתה זו מעין בקשה מהקהל להפסיק להשתמש בכינויו "צ'רצ'יל".

קלפטר הלחין את מרבית שירי האלבום ולחלקם כתב את המילים, כשהכותבים הנוספים שהשתתפו באלבום היו יהונתן גפן, עלי מוהר והילה רז. השיר "אצל אברם", המתאפיין בסגנון הרית'ם אנד בלוז, הולחן על ידי מפיק האלבום ירוסלב יעקובוביץ' שגם השתתף בו בשירה, והוקדש לבעלים של מסעדת "כתר המזרח" המיתולוגית בה נהגו קלפטר ואריק איינשטיין לשבת ולאכול. על דף המילים בעטיפת האלבום כתב קלפטר: "מוזיקה היא קשר יציב ודו־סטרי בין עולמנו הפנימי והעולם החיצוני הסובב אותנו".

בהקלטות האלבום השתתפו, בנוסף לקלפטר שניגן בגיטרה, גם מאיר ישראל בתופים וכלי הקשה, איתן גידרון בבס, אלונה טוראל בפסנתר חשמלי וסטרינגס, וירוסלב יעקובוביץ' בסקסופון וסטרינגס.

הצלחה
-----

אף על פי שכשל במכירות, האלבום הפך למצליח ביותר של קלפטר כאמן סולו ומספר שירים מתוכו זכו להשמעות רבות בתחנות הרדיו. שני שירים מתוך האלבום, "אני ואת אז" ו"נפגשנו", היו ללהיטים במצעדי הפזמונים, והצליחו להגיע לצמרת מצעד הפזמונים השבועי של רשת ג'. במצעד השנתי של התחנה, "אני ואת אז" הגיע למקום ה-11 ו"נפגשנו" למקום ה-21.

רשימת רצועות
------------

כל השירים נכתבו והולחנו על ידי יצחק קלפטר (למעט היכן שמצוין אחרת). 

| מס' | שם | מילים | משך |
| --- | --- | --- | --- |
| 1. | האהבה שלי היא לא האהבה שלו | יהונתן גפן | 2:56 |
| 2. | היא עוברת | עלי מוהר | 3:03 |
| 3. | אף אחד כבר לא מתגעגע | הילה רז | 3:40 |
| 4. | אני ואת אז |   | 3:55 |
| 5. | נפגשנו |   | 3:50 |
| 6. | בוקר |   | 3:37 |
| 7. | אחד ובינתיים |   | 3:40 |
| 8. | מה היא הדרך |   | 3:30 |
| 9. | היא הסכימה |   | 5:06 |
| 10. | אצל אברם |   | 4:02 |
| **משך כולל:** | **37:22** |

הערות שוליים
------------

1. ↑   תיעוד יוצרים של מפעל הפיס עם יואב קוטנר- יצחק קלפטר (הגרסה הארוכה), סרטון בערוץ "מפעל הפיס", באתר יוטיוב (אורך: 59:22)
2. 1 2  יעקב בר-און, תקליט־סולו ראשון ליצחק קלפטר־"צ'רצ'יל", דבר, 6 באוגוסט 1981
3. ↑  יצחק קלפטר: "נא לקרוא לי יצחק!", "העולם הזה", גיליון 2282 מ-27 במאי 1981, עמוד 86
4. ↑  ערן דינר, האהבה שלו, הגיטרה שלו, באתר הארץ, 26 בינואר 2005
5. ↑  עמי פרידמן, מהשת"פ עם אריק אינשטיין ועד הלהיט הגדול של כוורת: היצירות הגדולות של יצחק קלפטר, באתר ישראל היום, 9 בדצמבר 2022
6. ↑  אמיר שוורץ, צליל מכוון: השירים הגדולים של יצחק קלפטר, באתר ynet, 8 בדצמבר 2022
7. ↑  יצחק, באתר "פזמונט"
**הקהילה של אמריקה הלטינית והמדינות הקריביות** (ספרדית: Comunidad de Estados Latinoamericanos y Caribeños, פורטוגזית: Comunidade de Estados Latino-Americanos e Caribenhos) או בקיצור CELAC, הוא השם של הבלוק הלטיני אמריקאי והמדינות הקריביות אשר הוקם ב-23 בפברואר 2010 בוועידת "קבוצת ריו" אשר נערכה במקסיקו. בבלוק חברות כל מדינות יבשת אמריקה והאיים הקריביים מלבד ארצות הברית וקנדה. מדינות אירופאית אשר מחזיקות בשטחים באזור אינן חברות גם כן.

הבלוק הוא תוצאה של עשור המאופיין בהעמקת הקשרים בין המדינות החברות. הבלוק נועד להעמיק את הקשרים הכלכליים, המסחריים והפוליטיים בין המדינות וכמו כן, למזער את ההשפעה של ארצות הברית על הפוליטיקה והכלכלה של המדינות החברות. הארגון רואה בעצמו כאלטרנטיבה לארגון מדינות אמריקה (OAS) אשר הוקם בוושינגטון ב-1948 כהתנגדות להשפעה פוטנציאלית של ברית המועצות באזור ואשר כולל את כל המדינות החברות בקהילה זו בנוסף לארצות הברית וקנדה.

בינואר 2020 פרשה ברזיל מהארגון, אך הצטרפה אליו שוב בינואר 2023, לאחר היבחרו של לואיז אינסיו דה סילבה לנשיא ברזיל.

ביוני 2023, CELAC הכירה באופי הלטינו-אמריקאי והקריבי של האי פורטו ריקו ו"קוראת לאסיפה הכללית של האו"ם לבחון את שאלת פורטו ריקו בשלמותה ועל כל היבטיה. , ולהכריע בעניין זה בהקדם ככל האפשר"..

מדינות חברות
------------

בקהילה חברות 32 מדינות בעלות חמש שפות רשמיות שונות:

18 מדינות דוברות ספרדית:

|  |  |  |
| --- | --- | --- |
| * אל סלוודוראל סלוודור אל סלוודור
* ארגנטינהארגנטינה ארגנטינה
* בוליביהבוליביה בוליביה
* צ'ילהצ'ילה צ'ילה
* קולומביהקולומביה קולומביה
* קוסטה ריקהקוסטה ריקה קוסטה ריקה
 | * קובהקובה קובה
* הרפובליקה הדומיניקניתהרפובליקה הדומיניקנית הרפובליקה הדומיניקנית
* אקוודוראקוודור אקוודור
* גואטמלהגואטמלה גואטמלה
* הונדורסהונדורס הונדורס
* מקסיקומקסיקו מקסיקו
 | * ניקרגואהניקרגואה ניקרגואה
* פנמהפנמה פנמה
* פרגוואיפרגוואי פרגוואי
* פרופרו פרו
* אורוגוואיאורוגוואי אורוגוואי
* ונצואלהונצואלה ונצואלה
 |

12 מדינות דוברות אנגלית:

|  |  |  |
| --- | --- | --- |
| * אנטיגואה וברבודהאנטיגואה וברבודה אנטיגואה וברבודה
* איי בהאמהאיי בהאמה איי בהאמה
* ברבדוסברבדוס ברבדוס
* בליזבליז בליז
 | * דומיניקהדומיניקה דומיניקה
* גרנדה (מדינה)גרנדה (מדינה) גרנדה
* גיאנהגיאנה גיאנה
* ג'מייקהג'מייקה ג'מייקה
 | * סנט לוסיהסנט לוסיה סנט לוסיה
* סנט קיטס ונוויססנט קיטס ונוויס סנט קיטס ונוויס
* טרינידד וטובגוטרינידד וטובגו טרינידד וטובגו
* סנט וינסנט והגרנדיניםסנט וינסנט והגרנדינים סנט וינסנט והגרנדינים
 |

מדינה אחת דוברת צרפתית:

* האיטיהאיטי האיטי

מדינה אחת דוברת הולנדית:

* סורינאםסורינאם סורינאם

ראו גם
------

* מרקוסור
* הגוש הלטיני

קישורים חיצוניים
----------------

ויקישיתוף מדיה וקבצים בנושא **הקהילה של אמריקה הלטינית והמדינות הקריביות** בוויקישיתוף
* 

* אתר האינטרנט הרשמי של הקהילה של אמריקה הלטינית והמדינות הקריביות (בספרדית)
* על הקהילה של אמריקה הלטינית והמדינות הקריביות באתר מק"י(הקישור אינו פעיל)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5463164
* GND: 1026065585
* LCCN: n2012006620
* SELIBR: 311466
* SUDOC: 17886448X
* VIAF: 226107266
* WorldCat: lccn-n2012006620

 |
**דרמוט מלרוני** (באנגלית: **Dermot Mulroney**; נולד ב-31 באוקטובר 1963) הוא שחקן אמריקאי.

ביוגרפיה
--------

מלרוני נולד באלכסנדריה שבווירג'יניה להורים ילידי איווה, יש לו שני אחים גדולים, אח צעיר ואחות צעירה, הוא למד תקשורת באוניברסיטת נורת'ווסטרן והיה חבר באחוות סטודנטים. הוא עבר להוליווד והחל לנסות את מזלו בתחום המשחק, בסוף שנות השמונים החל להופיע במספר פרקים של סדרות טלוויזיה, הופעתו הקולנועית הראשונה הייתה בסרט "Sunset", לצד ברוס ויליס.

ב-1994 שיחק במערבון האימה "Silent Tongue", ב-1997 שיחק את ידידה של ג'וליה רוברטס בו היא מאוהבת בסרט "החתונה של החבר שלי". ב-2002 שיחק בסרט "אודות שמידט" את חתנו של וורן שמידט, ב-2005 גילם את נער הליווי בסרט "הדייט שלי לחתונה".

בשנת 2015 שיחק בדרמת המתח "הקרבה" אודות ארבעה נערים מעיירה קטנה בטקסס הנאבקים במצפונם לאחר תאונה טרגית.

בשנת 2019 שיחק במותחן הפשע "משלוח מסוכן" בכיכובה של אולגה קורילנקו.

בשנת 2021 גילם את הדמות הגברית הראשית בקומדיה הרומנטית "כריסמס מבוטל". 

בשנת 2022 שיחק בסרט האימה העל-טבעי "אמא" בהפקתו של סם ריימי; בהמשך, כיכב בתפקיד הראשי במותחן הריגול "משחק הסוכן". 

בשנת 2023 גילם את דמותו של המרגל רוברט קלייטון איימס בסדרה "רוחות ביירות" פרי יצירתם של ליאור רז ואבי יששכרוף עבור רשת שואוטיים. באותה שנה גילם את מאמן הכדורסל קית' דמברוט (אנ') בסרט הדרמה הביוגרפי "*Shooting Stars*" על התחלת הקריירה של הכדורסלן לברון ג'יימס. בהמשך, שיחק וגילם את הבלש ויין ביילי בסרט האימה "צעקה 6" בבימוים של מאט בטינלי-אולפין וטיילר ג'ילט (אנ'), לפי תסריט מאת ג'יימס ונדרבילט (אנ') וגאי בוסיק (אנ'). שיחק גם בקומדיה הרומנטית "רק לא אתה".

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **דרמוט מלרוני** |
| ויקישיתוף תמונות ומדיה בוויקישיתוף: **דרמוט מלרוני** |

* דרמוט מלרוני, ברשת החברתית אינסטגרם
* דרמוט מלרוני, במסד הנתונים הקולנועיים IMDb (באנגלית)
* דרמוט מלרוני, באתר "אידיבי", מאגר הידע העברי לקולנוע ישראלי ועולמי
* דרמוט מלרוני, באתר AllMovie (באנגלית)
* דרמוט מלרוני, באתר Rotten Tomatoes (באנגלית)
* דרמוט מלרוני, במסד הנתונים הקולנועיים KinoPoisk (ברוסית)
* דרמוט מלרוני, באתר AllMusic (באנגלית)
* דרמוט מלרוני, באתר MusicBrainz (באנגלית)
* דרמוט מלרוני, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007345602705171
* BIBSYS: 8076370
* BNE: XX1110347
* BnF: cb14023639j (data)
* CANTIC: a10253725
* GND: 140601562
* ISNI: 0000 0001 0878 5840
* LCCN: no98063368
* MusicBrainz: c60a1236-6bdb-4d88-9bf5-e4055e9ff1ef
* NKC: xx0159753
* NLA: 42364719
* NLK: KAC2020L0643
* NTA: 263669572
* RERO: 02-A020470228
* SNAC: w6v41qsb
* SUDOC: 052202348
* Trove: 825976
* VIAF: 22340875
* WorldCat: lccn-no98063368

 |
**אלכסנדר אשל** (נולד ב-2 באוגוסט 1947) הוא רופא גינקולוג ישראלי. הוא בעל ציון לשבח מטעם הרמטכ"ל על פעולתו כרופא צבאי בזירת הצפון במהלך מלחמת יום הכיפורים.

ביוגרפיה
--------

אשל למד רפואה באוניברסיטה העברית בירושלים במסגרת העתודה האקדמית. בשנת 1973 הוסמך כרופא ובחודש יוני באותה שנה הוצב לשמש כרופא גדוד הטנקים 77 בחטיבה 7.

עם פרוץ מלחמת יום הכיפורים נמצאה החטיבה ברמת הגולן והוצבה ללחום בקרב הבלימה נגד המתקפה הסורית בגזרה הצפונית של הרמה, בקרב שנודע לימים כקרב עמק הבכא. ד"ר אשל הפעיל תחנת איסוף גדודית מאחורי הקו הקדמי של גדודו תוך כדי הפגזות ארטילריות סוריות. הוא וטיפל בעשרות נפגעים אגב פתרון בעיות רפואיות ולוגיסטיות מרובות. בין היתר הגיע עם חיילי התאג"ד לעמדות הקדמיות של הגדוד כדי לאסוף נפגעים וטיפל גם בזיהוי ובפינוי חללים. פעולתו של אשל במלחמה תוארה בהרחבה בספרו של מפקד הגדוד אביגדור קהלני **עז 77**.

ב-9 באוקטובר, בשיאו של קרב הבלימה, נקרא אשל לטפל בפצוע קשה, רס"ן יונתן טל שריונאי אשר נפגע בלסתו ודרכי הנשימה העליונות שלו נחסמו. אשל החליט לבצע בפצוע ניתוח פיום קנה דחוף, ניתוח שאותו לא ערך מעולם:

> 
> ...אלכס וצוות החובשים גחנו על הפצוע, שיום קודם לכן עזרו לו להגיע לעמדות שלי. הלסת שלו הייתה שסועה והוא נשם בקושי. יונה הספיק למלמל: "אני נחנק", ונראה שעוד מספר שניות יפסיק לנשום. "נעשה טרכיאוטומיה במהירות", צעק אלכס לעבר החובשים. סאס, סמל המרפאה, הביא במהירות את תרמיל המכשירים והחל להגישם לרופא. אלכס היה במתח עצום. כל שנייה פירושה חיים או מוות. יונה הפסיק לנשום. הרופא החל לחתוך את העור אך הוא מיאן להיחתך, אם מפני שהסכין לא הייתה מספיק חדה, ואם בגלל היסוסים של הרגע האחרון אם לחתוך או לא לחתוך. לפתע החל יונה להשתולל. היו אלה פרפורי נשימה אחרונים מחמת החנק. החובש אגמון אחז בחזקה ביונה, ואלכס המשיך בזהירות לחתוך את קנה הנשימה, כל תזוזה קטנה יכלה לגרום לפגיעה בכלי הדם. לאחר דקה ארוכה כנצח נחתך הקנה. אלכס ניסה להחדיר לתוך הקנה צינורית לצורך הנשמה, וזו נכנסה בקושי רב. קול שריקת האוויר שחדר לתוך הקנה היה חזק כל כך עד שהיה ברור לכל הסובבים שהניתוח הצליח. לא נותר אלא לתפור את המקום ולפנות את הפצוע. ד"ר אלכס קם ממקומו לאחר הניתוח וידיו החלו לרעוד. "מה אתה רועד עכשיו?" קרא לעברו סאס. "הרי זה הצליח". אלכס לא האמין שאכן יונה חי. מסביב התפוצצו פגזים, אך הצוות שסיים את הניתוח לא חש בהם.
> 
> 
> 
> 

לאחר המלחמה צוין אשל לשבח על ידי הרמטכ"ל על פעולתו במהלכה.

אשל הגיע בשירותו הצבאי לדרגת רב-סרן. לימים התמחה בגינקולוגיה ובהפריה חוץ גופית ועבד כרופא בכיר במרכז הרפואי איכילוב בתל אביב.

קישורים חיצוניים
----------------

* הצל"ש שניתן לאלכסנדר אשל באתר המרכז למלחמת יום הכיפורים
* פנחס וולף, רק לאחר מעשה הסתכלתי מסביב והבנתי באיזו סכנה היינו, במחנה, 24 בנובמבר 2006, באתר הגבורה
* ד"ר אלכסנדר אשל, באתר Healthy

הערות שוליים
------------

1. ↑  במהלך לחימת הגדוד ברמת הגולן נהרגו 12 מחייליו, רובם בימי הלחימה הראשונים.
2. ↑  אביגדור קהלני, **עז 77**, שוקן, תשל"ו, עמ' 117.
**איילין פורד** (באנגלית: **Eileen Ford**; ‏25 במרץ 1922 - 9 ביולי 2014) הייתה מנהלת ומייסדת סוכנות הדוגמנות פורד מודלס.

ביוגרפיה
--------

איילין פורד נולדה כאיילין אוטי (Eileen Otte) בגרייט נק, ניו יורק. היא אהבה לקרוא, בעיקר על בגדים ונסיעות. התחילה כדוגמנית בעצמה ותוך זמן קצר נוכחה לדעת שהיא מוכשרת לעסקי האופנה וזיהתה את המראה שיצטלם היטב. אף ישר, עיניים רחבות וסימטריות וצוואר ארוך. היא למדה בברנארד קולג' וסיימה ללמוד ב-1946.

בשנת 1946 ייסדה ביחד עם בעלה, ג'רלד ויליאם "ג'רי" פורד, את סוכנות הדוגמנות פורד מודלס, אחת מסוכנויות הדוגמנות הראשונות ואחת מסוכנויות הדוגמנות הידועות ביותר בעולם. 

"יש שתי מילים בתעשיית הדוגמנות", היא אומרת "עצמות וגוף, גוף ועצמות". "האשה היפה היא כזאת שבאמת מכירה את עצמה – את פניה, את גופה, את כולה – והיא ממצה את המקסימום מהנתונים שלה."

כתבות ביוגרפיות על איילין פורד פורסמו בכתבי העת Good Housekeeping ב-1968, לייף בנובמבר 1970 וליידיז הום ז'ורנל ב-1971 ומעל במות רבות נוספות. היא הופיעה ב-1997 בסרט Scratch the Surface המספר את סיפורה של נערה דוגמנית שנהפכת להיות במאית סרטי תעודה, כן הופיעה בסרטה של טארה פיצ'פטריק מ-1999 Intimate Portrait: Eileen Ford, המתאר את תעשיית הביגוד. והופיעה גם בסרט 
Celebrity Profile: Brooke Shields in 2001.
ביתה של פורד ב-Tewksbury Township, New Jersey נחרב כמעט לחלוטין ב-1993 כתוצאה משריפה. 

היא הפיקה בשנת 2000 את סדרת הטלוויזיה Search for a Supermodel.

ספריה
-----

* EILEEN FORD'S BOOK OF MODEL BEAUTY by Eileen Ford. Published by Trident Press New York 1968
* Eileen Ford's a more beautiful you in 21 days by Eileen Ford. Published by Simon and Schuster, New York 1972. ISBN 978-0-671-21191-2

מקור
----

* Good Housekeeping Magazine 1968

קישורים חיצוניים
----------------

* איילין פורד, במסד הנתונים הקולנועיים IMDb (באנגלית)
* איילין פורד, באתר "Find a Grave" (באנגלית)

הערות שוליים
------------

1. ↑  Speers, W. "MODEL-AGENCY FORDS LOSE N. JERSEY HOME TO FIRE", The Philadelphia Inquirer,
March 4, 1993
"ביתם הנפלא בצפון ג'רזי של ג'רלד ואיילין פורד, בעליהם של סוכנות הדוגמנות היוקרתית ביותר בתעשייה, נהרס לחלוטין מהבית ב- Tewksbury Township ".

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5669 7813
* LCCN: n50025187
* VIAF: 52230776
* WorldCat: lccn-n50025187

 |
**ניסוי מילר-יורי** נחשב לניסוי פורץ דרך בחקר ראשית החיים. הניסוי שאף לדמות את הסביבה על כדור הארץ הקדמון והדגים יצירה ספונטנית (שעשויה מחומרי מוצא פשוטים) של מולקולות היסוד המאפיינות יצורים חיים. את הניסוי ערך סטנלי מילר בהנחייתו של הרולד יורי באוניברסיטת שיקגו בשנת 1953.

הניסוי ותוצאותיו
----------------

### רקע ומטרת הניסוי

מטרת הניסוי הייתה לדמות את הסביבה ששררה על כדור הארץ הקדמון, על פי ההשערות, במטרה לבחון האם מולקולות יסוד, המרכיבות את כל היצורים החיים על פני כדור הארץ, יכלו להיווצר באופן ספונטני בסביבה זו.

יורי העלה את התאוריה כי האטמוספירה על כדור הארץ הקדמון הייתה אטמוספירה מחזרת, המורכבת ממימן, ממתאן, מאמוניה וממים, בדומה לאטמוספירה בענקי הגז, דוגמת צדק. אף על פי שהשערה זו התגלתה כמוטעית מאוחר יותר וכיום מקובל כי האטמוספירה על כדור הארץ הקדמון הייתה אטמוספירה חצי-מחזרת, על סמך השערתו זו ביצע יורי יחד עם הסטודנט שלו, סטנלי מילר, את סדרת הניסויים תחת התנאים המשוערים ששררו לדעתם על כדור הארץ הקדמון.

### מהלך הניסוי

תרשים המתאר את מערכת הניסוי
הניסוי בוצע במערכת צינורות זכוכית סגורה ומעגלית (ראו תרשים) ובה תערובת גזים בהרכב המשוער של אטמוספירת כדור הארץ הקדמון (מתאן, אמוניה, מימן ואדי מים). למערכת חובר מכל מלא בתמיסה המדמה בהרכבה מי-ים. תמיסה זו חוממה ליצירת אדי מים שנחשפו לניצוצות חשמליים, שנוצרו על ידי אלקטרודות טונגסטן כדי לדמות ברקים. לאחר מכן קוררו אדי המים וחזרו למכל המקורי. באופן זה עברה התמיסה מחזורי אידוי ועיבוי, כפי שקורה למי ים ההופכים לאדי מים, עננים, ובסופו של דבר גשם. הניסוי נמשך כשבוע ובסופו נמדדו כמויות התרכובות שנוצרו מחומרי המוצא הבסיסיים. התמיסה שנוצרה בניסוי זכתה לכינוי "המרק הקדמון".

### תוצאות הניסוי

בסופו של הניסוי נמדדו כמויות החומרים שנוצרו במערכת. נתגלה כי מכ-10%-15% מתכולת הפחמן במערכת הניסוי (שמקורו במתאן) נוצרו תרכובות אורגניות. 2% מתכולת הפחמן בניסוי הפכו לחומצות אמינו - 3 מתוך 20 חומצות האמינו המופיעות ביצורים חיים. חומצת האמינו שנוצרה בשכיחות הגדולה ביותר הייתה גליצין, חומצת האמינו הקצרה והפשוטה ביותר. לא הייתה העדפה לכיראליות מסוימת של התוצרים - התערובת שהתקבלה הייתה רצמית.

הניסוי הדגים היווצרות ספונטנית של תרכובות אורגניות מורכבות, מחומרי מוצא פשוטים. מילר הראה לראשונה כי חומצות אמינו, חומר המוצא של חלבונים, יכולות בתנאים מסוימים להיווצר באופן ספונטני ממולקולות פשוטות ביותר.

פרשנות על הניסוי
----------------

סדרת הניסויים עוררה עניין רב בקהיליה המדעית בעולם כולו והיא נחשבת לאחד מהניסויים הקלאסיים של חקר ראשית החיים. זאת למרות שכיום מקובל כי התנאים שבהם בוצע הניסוי אינם משקפים את ההרכב האטמוספירי ששרר על כדור הארץ הקדמון.

ניסוי זה היווה מקור השראה לניסויים דומים רבים אחריו, שהראו מנגנונים שונים ומגוונים ליצירת תרכובות אורגניות מורכבות מחומרי מוצא פשוטים יותר, תחת מגוון תנאים שייתכן ששררו על כדור הארץ הקדמון.

ראו גם
------

* המרק הקדמון
* מוצא החיים
* בריאה ספונטנית
* עולם הרנ"א
* אטמוספירת כדור הארץ

לקריאה נוספת
------------

* המאמר המקורי מאת סטנלי מילר בארכיון האינטרנט כפי שהתפרסם בכתב העת המדעי science.

קישורים חיצוניים
----------------

ויקישיתוף מדיה וקבצים בנושא **ניסוי מילר-יורי** בוויקישיתוף
* ראיון עם סטנלי מילר
* ניסוי מילר-יורי וירטואלי(הקישור אינו פעיל)
* הדגמה של ניסוי מילר-יורי (באנגלית)
* סימולציה והסברים על הניסוי (באנגלית)

הערות שוליים
------------

1. ↑  ז. שמואלי, היוכל המדע ליצור חיים?, חרות, 9 באוגוסט 1956
**שומה סטו** (ביפנית: **佐藤 翔馬**; נולד ב-8 בפברואר 2001) הוא שחיין יפני, שיאן אסיה בשחייה, בעל התוצאה השנייה בטיבה בכל הזמנים במשחה ל-200 מטר חזה.

ביוגרפיה
--------

סטו נולד וגדל במינאטו, טוקיו. הוא שוחה במרכז השחייה שבו התאמן האלוף האולימפי, אלוף העולם ושיאן העולם, קוסוקה קיטאג'ימה.

### 2019

באליפות העולם בשחייה לנוער שנערכה בבודפשט, הונגריה באוגוסט 2019 הוא זכה במדליית כסף במשחה ל-200 מטר חזה בתוצאה של 2:09.56 דקות, אחרי ג'וש מתני מארצות הברית שקבע שיא אליפות חדש של 2:09.40 דקות ולפני בן ארצו יוטה אראיי (2:10.84 דקות).

#### שיאן עולם לנוער

באליפות יפן לסטודנטים שנערכה בספטמבר אותה שנה הוא זכה במדליית זהב במשחה ל-200 מטר חזה בשיא עולם חדש לנוער של 2:09.21 דקות.

### 2020

#### אלוף יפן

בגביע קיטאג'ימה שנערך בינואר 2020 הוא זכה בגביע במשחה ל-200 מטר חזה בתוצאה של 2:07.58 דקות, לפני שיאן העולם איפיי ווטנאבה. באליפות יפן לסטודנטים שנערכה בספטמבר אותה שנה הוא זכה במדליית זהב בתוצאה של 2:07.02 דקות. באליפות יפן שנערכה בדצמבר אותה שנה הוא זכה בשתי מדליות זהב וכסף. מדליית זהב במשחה ל-100 מטר חזה ומדליית כסף במשחה ל-200 מטר חזה, אחרי איפיי ווטנאבה.

### 2021

#### התוצאה השנייה בטיבה בעולם בכל הזמנים

בגביע קיטאג'ימה שנערך בינואר 2012 הוא זכה בגבי במשחה ל-200 מטר חזה בשיא אישי חדש של 2:06.78 דקות. חודש לאחר מכן, באליפות יפן הפתוחה שנערכה בפברואר, הוא קבע שיא חדש של 2:06.74 דקות, 7 מאיות השנייה איטי משיא אסיה. חודשיים לאחר מכן, באליפות יפן שהיוותה את המבחנים היפנים לאולימפיאדת טוקיו (2020) שנערכו בטוקיו באפריל הוא זכה במדליית זהב במשחה ל-200 מטר חזה בשיא אסיה חדש של 2:06.40 דקות, שיפור לשיא בן 4 השנים של בן ארצו איפיי ווטנאבה (2:06.67 דקות), תוצאה שהיוותה שיא עולם בעבר. התוצאה שקבע היא תוצאת השנה בעולם והתוצאה השנייה בטיבה בכל הזמנים, אחרי שיא העולם של אנטון צ'ופקוב (2:06.12 דקות).

באולימפיאדת טוקיו (2020) סיים סטו במקום 23 במשחה ל-100 מטר חזה בתוצאה של 1:00.04 דקות.

שיאים אישיים
------------

### בריכה אולימפית

* 50 מטר חזה: 27.98 שניות (2021)
* 100 מטר חזה: 59.18 שניות (2021)
* 200 מטר חזה: 2:06.40 דקות (2021), **שיא אסיה**

### בריכת 35 מטר

* 50 מטר חזה: 26.93 שניות (2020)
* 100 מטר חזה: 57.86 שניות (2020)
* 200 מטר חזה: 2:03.40 דקות (2020)

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

ויקישיתוף מדיה וקבצים בנושא **שומה סטו** בוויקישיתוף

* שומה סטו, באתר olympedia.org
* שומה סטו, באתר Swimrankings
הוא חטיף המיוצר על ידי החברה האוסטרלית Arnott's, מאז שנת 23273627372. זהו מעין ופל משני ביסקוויטים שביניהם קרם (לרוב שוקולד) ועליו ציפוי שוקולד. בחבילה אחת של טים טאם יש 11 יחידות, ובדגם הציפוי הכפול 9. ייחודו של החטיף בנוהג להשתמש בו כקשית שתייה.

תולדות המוצר
------------

מקור השם "טים טאם" הוא בשמו של סוס מרוץ. ב-1958 הלך בעלי החברה דאז, רוס ארנוט, לצפות במרוץ סוסים בקנטקי והחליט שהחטיף ייקרא על שם הסוס הזוכה (טים טאם).

על פי נתוני היצרנית, היקף המכירות השנתי עומד על כ-35 מיליון חבילות ברחבי העולם (כ-400 מיליון יחידות). שיא המכירות הוא באוסטרליה, שם צורך אדם בממוצע כ-1.7 חבילות טים טאם בשנה.

אופן האכילה
-----------

ג'ימי ויילס מונחה כיצד לאכול טים טאם, במסעדה בסידני
את חטיף הטים טאם נהוג לאכול באופן הבא: אכילת פינה אחת בביסקוויט והפינה הנגדית, טבילת אחת הפינות במשקה חם (כגון חלב, קפה, תה, שוקו ואף ליקר) ושתייתו דרך החור שנוצר באחת הפינות. כך, הציפוי, הקרם והביסקוויטים נמסים בחום המשקה. לבסוף אוכלים בזריזות את הטים טאם כשהוא נמס מבפנים, לפני שהוא מתפרק.

כדי למנוע את התפרקות החטיף, פותח טעם ה'ציפוי הכפול' שנועד ליצור מעטפת חיצונית קשיחה יותר לטים טאם. בנוסף, יש המקפיאים את הטים טאם מראש כדי להעניק לו יציבות בזמן שהמילוי נמס.

וריאציות
--------

סוגים שונים של טים טאם
בדומה לחטיפים מצליחים רבים, פותחו מספר טעמים לטים טאם, ובהם: קלאסי (שוקולד חלב), ציפוי כפול, קרמל, מוקה, שוקולד מריר, שוקולד צ'ילי (מתובל), פירות יער, טראפלס ותפוז.

ב-2004 יצאה החטיף טים טאם בסדרת חטיפים שהכילו כמות זעומה של אלכוהול. על החברה נמתחה ביקורת בשל כך , בטענה שבהתחשב בפופולריות של החטיף, מכירתו במרכולים רגילים עלולה לגרום לילדים לפתח התמכרות לאלכוהול.

ב-2006 הוציאה החברה מהדורה מוגבלת של טים טאם בטעם תות שדה, שאחוזים ממכירתו נתרמו למאבק בסרטן השד.

חברת ארנוט'ס השיקה ב-2005 טים טאם בצורה חדשה: כדורי ביסקוויט מצופים שוקולד (במקום שני ביסקוויטים מלבניים).

ברחבי העולם
-----------

מרבית המכירות של המוצר הן באוסטרליה ובניו זילנד. עד לאחרונה ניתן היה להזמינו דרך האינטרנט. החטיף פופולרי גם ברחבי העולם:

* בארצות הברית נמכר הטים טאם תחת השם "Double Trouble" (צרות כפולות). ניתן היה להשיגו במארזים של 3 חבילות.
* בבריטניה נמכר מוצר דומה שיצא לשוק כ-30 שנה לפני הטים טאם האוסטרלי ומיוצר על ידי חברה מתחרה. עם זאת, הטים טאם מיובא לבריטניה בקנה מידה נרחב.
* לישראל הגיע הטים טאם בעקבות ביקוש בקרב ישראלים שגרו או טיילו באוסטרליה. מיובאים בעיקר הטעמים "קלאסי" ו"ציפוי כפול". בשנת 2004 נמכרו בישראל כ-700,000 חבילות.[דרוש מקור]
* הטים טאם מיובא גם לאירלנד, קנדה, הונג קונג, סינגפור, הפיליפינים, הודו, אינדונזיה, יפן, סין וטאיוון.

קישורים חיצוניים
----------------

ויקישיתוף מדיה וקבצים בנושא **טים טאם** בוויקישיתוף
* 

* אתר האינטרנט הרשמי של טים טאם
* טים טאם, ברשת החברתית אקס (טוויטר)

* דף המוצר באתר Arnott's (אנגלית)
* על מכירת טים טאם בישראל (באנגלית)
**פרנץ סומבטהיי** (בהונגרית: **Szombathelyi Ferenc**; ‏22 בדצמבר 1890, גיור, האימפריה האוסטרו-הונגרית – 4 בנובמבר 1946, פטרוברדין, הרפובליקה הפדרלית הסוציאליסטית של יוגוסלביה) היה קולונל-גנרל הונגרי אשר כיהן בין 1941 ל-1944 כראש המטה הכללי של צבא ממלכת הונגריה. סומבטהיי אישר את ביצוע הטבח בדרום באצ'קה ב-1942. לאחר מלחמת העולם השנייה נשפט, הורשע והוצא להורג על ידי כיתת יורים בגין פשעי המלחמה.

קורות חייו
----------

### ראשית הקריירה

פרנץ סומבטהיי נולד בגיור. ב-1902 החל בלימודיו באקדמיה הצבאית ההונגרית "לודוויקה"(אנ') וב-1906, לאחר סיומם, הוצב ברגימנט רגלים. בהמשך, נשלח ללימודים באקדמיה צבאית בווינה. במהלך מלחמת העולם הראשונה הוצב בטרנסילבניה. לאחר המלחמה שירת בשורת תפקידים במטה הכללי ההונגרי, וב-1922 הועלה לדרגת לוטננט קולונל. ב-1938 מונה לסגן ראש המטה הכללי ההונגרי, וב-1939 מונה למפקד הקורפוס ה-8 של הצבא. במהלך מבצע ברברוסה פיקד על ארמיית הקרפטים ההונגרית אשר צורפה לקבוצת ארמיות דרום של הוורמאכט. ב-6 בספטמבר 1941 מונה על ידי מיקלוש הורטי לראש המטה הכללי ההונגרי. לסומבטהיי היה עניין בשימור הכוחות של צבא הונגריה, ולכן השתהה בשיגור הכוחות. עם זאת, באפריל 1942 נאלץ לשלוח את הארמייה השנייה לחזית המזרחית.

### הטבח בדרום באצ'קה ואחריתו

 ערך מורחב – **הטבח בדרום באצ'קה**  

בינואר 1942, בתגובה לדיווחים על פעילות מוגברת של כוחות הפרטיזנים של טיטו ושל צ'טניקים באזור באצ'קה, הורה סומבטהיי לגנרל פרנץ פקטהלמי-ציידנר לשגר כוחות לאזור ולהשליט סדר. פעילות הכוחות באזור הפכה לטבח באזרחים, והאירוע נודע כטבח בדרום באצ'קה.

במרץ 1944, לאחר מבצע מרגרטה שבמהלכו נכבשה הונגריה על ידי גרמניה הנאצית, הודח סומבטהיי מתפקידו והושם במעצר בית. באוקטובר נעצר של ידי השלטונות וגורש לגרמניה. עם סיום המלחמה נשבה על ידי כוחות צבא ארצות הברית ובהמשך הועבר להונגריה. ב-1946 נשפט בבודפשט על פשעי מלחמה ונדון למאסר עולם. בהמשך, הוסגר ליוגוסלביה, ושם נשפט, הורשע ונידון למוות. ב-4 בנובמבר 1946 הוצא להורג על ידי כיתת יורים. ב-1994 ביטל בית המשפט העליון ההונגרי את גזר הדין מ-1946 וזיכה את סומבטהיי מכל אשמה.

קישורים חיצוניים
----------------

ויקישיתוף מדיה וקבצים בנושא **פרנץ סומבטהיי** בוויקישיתוף
* פרנץ סומבטהיי, באתר vitezirend.co.hu (בהונגרית)
* פרנץ סומבטהיי, באתר אוניברסיטת דברצן

הערות שוליים
------------

1. ↑  אודות השואה - יוגוסלוויה, באתר יד ושם.
2. ↑  פרנץ סומבטהי, באתר mek.niif.hu (בהונגרית).
3. ↑  פרנץ סומבטהי, באתר www.generals.dk (באנגלית).

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16969362b (data)
* GND: 11908550X
* ISNI: 0000 0001 0950 8036
* LCCN: no92013744
* VIAF: 5733285
* WorldCat: lccn-no92013744

 |
**נורווגיה השתתפה באירוויזיון 2023**, שהתקיים בליברפול שבממלכה המאוחדת, עם השיר "Queen of Kings" של אלסנדרה. אלסנדרה העפילה מחצי הגמר, וסיימה במקום החמישי בגמר. זו הייתה ההשתתפות ה-61 של נורווגיה בתחרות הזמר של האירוויזיון.

לפני האירוויזיון
----------------

### רקע

 ערך מורחב – **נורווגיה באירוויזיון**  

קדם לאירוויזיון 2023, נורווגיה השתתפה בתחרות שישים פעמים, מאז הצטרפותה ב-1960. היא זכתה בתחרות שלוש פעמים; באירוויזיון 1985 עם השיר "La det swinge" בביצוע להקת בוביסוקס!, באירוויזיון 1995 עם "Nocturne" של סיקרט גארדן ובאירוויזיון 2009 עם השיר "Fairytale" של אלכסנדר ריבאק. אולם נורווגיה היא המדינה שהגיעה למקום האחרון יותר פעמים מכל שאר המשתתפות - 11 פעמים. בנוסף, היא סיימה את התחרות עם 0 נקודות בארבעה מתוך 11 המקרים. לאחר כינון שיטת חצאי הגמר באירוויזיון 2004 נורווגיה העפילה לגמר התחרות שתים עשרה פעמים.

באירוויזיון
-----------

על פי חוקי האירוויזיון, כל המדינות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. נורווגיה שובצה למחצית הראשונה של חצי הגמר הראשון, שהתקיים ב-9 במאי 2023.

לאחר שפורסמו כל השירים המתחרים באירוויזיון 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. נורווגיה שובצה ראשונה, ואחריה הופיעה מלטה. ב-9 במאי 2023 ביצעה אלסנדרה את "Queen of Kings" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. נורווגיה הופיעה כמדינה ה-20, לפני גרמניה ואחרי אוקראינה.

במופע הגמר, בתום הקראת הניקוד שהעניקו צוותי השופטים, דורג שירה של נורווגיה במקום השבעה עשר, עם 52 נקודות. בהצבעת הקהל הוא דורג במקום השלישי, עם 216 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים "Queen of Kings" במקום החמישי, כשבסה"כ זכה לקבל 268 נקודות.

ראו גם
------

* נורווגיה באירוויזיון
* אירוויזיון 2023

קישורים חיצוניים
----------------

ויקישיתוף מדיה וקבצים בנושא **נורווגיה באירוויזיון 2023** בוויקישיתוף

הערות שוליים
------------